
Mytho  Philoctetae,  quem  a Graecis  cum  Troiam  proficiscerentur  viperae  morsu  ictum  propter 
taetrum  ex  vulnere  odorem  in  insula  Lemno  relictum  decimo  anno  belli  a Diomede  in  castra  Graecorum 
reductum  esse,  cum  sine  eius  auxilio  Troiam  capi  non  posse  Helenus  vates  Troianus  vaticinatus  esset,  in 
carminibus  epicis  Graecorum  quae  appellantur  cyclica  narratum  erat1 *,  tragicorum  poetarum  Graecorum  primus 
usus  est  Aeschylus.  Post  eum  idem  argumentum  Euripides  Sophocles  Philocles  Theodectes  adhibuerunt. 
Philoclis  et  Theodectis  fabulas  brevi  tempore  interisse  verisimile  est  neque  quicquam  certi  de  iis  scimus 
nisi  quod  Aristoteles1  memoriae  prodidit  hunc  cum  a ceterorum  institutione  discreparet  Philoctetam  manu 
vulnerata  in  scenam  produxisse.  Philocles  utrum  ipse  Philoctetam  fabulam  composuerit  an  Aeschyli 
avunculi  tragoediam  correctam  iterum  in  certamen  detulerit,  id  quod  Quintiliano  teste3  Athenienses  posterioribus 
poetis  permiserunt,  dubium  est.4 5 6  Diutius  legebantur  et  servabantur  Philoctetae  trium  principum  tragicorum 
Graecorum  Aeschyli  Euripidis  Sophoclis.  Nunc  cum  una  Sophoclis  fabula  Athenis  olymp.  92,3  Glaucippo 
archonte  acta servata  sit,  fabulae  Aeschyli  et  Euripidis  praeter  fragmenta  pauca0  eaque  admodum  vilia 
perierint,  acceptissima  nobis  esse  debet  declamatio  Dionis  Chrysostomi,7  qui  rhetor  celeberrimus  temporibus 
imperatorum  Domitiani  Nervae  Traiani  floruit.  Qui  cum  revalesceret  uno  die  Aeschyli  Euripidis  Sophoclis 
Philoctetas  legit  magnamque  cum  ex  ea  re  voluptatem  cepisset  inter  ipsas  contulit.  Quas  etsi  leviter  neque 
eo  modo,  quo  nunc  talia  disceptari  solent,  inter  ipsas  comparavit, 8 9 tamen  eius  declamatio,  cum  unicus 
fere  fons  sit  quo  usi  fabulas  Aeschyli  et  Euripidis  deperditas  restituere  possimus,  nobis  gratissima  est. 

Quod  negotium  cum  viri  satis  multi  iique  doctissimi  et  artis  philologae  peritissimi  susceperint, 
fore  ut  arrogantiae  mihi  tribuatur  quod  iterum  eam  quaestionem  tractare  audeo  non  spero.  Nondum  enim 
ea  quaestio  quae  est  de  Philoctetis  Graecorum  poetarum  fabulis  ad  finem  perducta  est,0  multa  admodum 
ambigua  sunt.  Ego  ut  denuo  eam  tractarem  commotus  sum  non  quo  sperare  possem  fore  ut  id  mihi 
contingeret  quod  illis  non  contigit,  sed  quia  cum  in  haec  studia  incumberem  magis  magisque  mihi  per- 
suasi non  omnium  rerum  quas  arcessi  plurimum  interest  ab  illis  satis  rationem  habitam  esse. 


De  Aeschyli  Philocteta. 

Dio  Chrysostomus  cum  fabulas  principum  tragicorum  Graecorum  inter  ipsas  confert  cui  eorum 

si  arbiter  institutus  esset  palmam  daret  nescire  se  profitetur.  At  tamen  quamquam  certis  verbis  id  non 

pronuntiat  Aeschylum  ab  eo  ceteris  anteponi  facile  intellegitur.  Cuius  in  tragoedia  non  solum  simplici- 
tatem et  morum  heroum  et  dispositionis  et  sublimitatem  dictionis  et  ubertatem  sententiarum  laudat,  sed 
etiam  saepius  Aeschylum  contra  vituperatores  defendit,  quorum  in  numero  Euripides  fuisse  videtur, 
cuius  tragoediam  implicatam  Aeschyli  fabulae  simplici  contrariam  fuisse  iudicat.  Sophoclem,  quem 
medium  inter  illos  locum  obtinere  dicit,  laudat,  neque  vero  laudibus  tam  insignibus  eius  tragoediam  effert 
quam  Aeschyleam,  cuius  ad  fabulam,  cum  singulas  inter  ipsas  confert,  inprimis  animum  advertere  videtur. 
Ex  iis  quae  de  Aeschyli  Philocteta  Dio  memoriae  prodidit  haec  colligi  possunt: 

Ut  Philoctetam  Lemno  in  castra  Graecorum  reduceret  apud  Aeschylum  Ulixes  solus  missus  erat; 

qua  de  re  poeta  tragicus  dissensit  a Lesche  Iliadis  Parvae  auctore,  quem  id  negotium  Diomedem  suscipientem 

1 Procli  chrestoinathia;  Welcker,  Der  epische  Cyclus  II,  238  ssq. ; Neumann,  Die  Entwickelung  des  Philoktet- 

Mythus  i.  Programm  Gymn.  Coburg  1893,  2 ssq.;  Gruppe,  Handb.  d.  klass.  Altert.-Wissensch.  v.  J.  v.  Mulier  V,  2, 
671  et  684. 

3  Ethic.  Niconiach.  VII,  8,  1 1 50 b 9. 

3 instit.  orat.  X,  1,  66. 

4 cf.  Ribbeck,  Die  romische  Tragodie  376  ann.  3. 

5 cf.  didascaliam  fabulae  Sophocleae. 

6 coli.  Nauck,  fragmenta  tragicorum  Graecorum  3 nr.  249-257  (Aeschyli)  et  787  — 803  (Euripidis). 

7 or.  52:  IIsqI  Ala/v?.ov  xal  —oyoxktovi;  xul  livyuildov  77  ntgi  zu>v  <I>ikoxzt)zov  zo^wv. 

8 G.  Hermann,  opusc.  III,  113;  defendit  Dionem  H.  v.  Arnim,  Dio  von  Prusa  160  ssq. 

9 Gruppe  1.  1.  684  ann.  5. 

fecisse  si  non  certum  at  tamen  verisimillimum  est.10  Ulixes,  qui  novem  annis  ante  ipse  Philoctetae  auctor 
exsilii  extiterat,  quamquam  forma  non  mutata  in  scenam  producitur,  tamen  ab  eo  non  agnoscitur,  quam  rem 
per  se  miram  tanto  annorum  spatio  interiecto  satis  explicari  Aeschylus  putavit.  Ut  animum  Philoctetae, 
quem  ad  id  tempus  non  minore  quam  antea  odio  Graecorum  inflammatum  esse  opinatur,  sibi  conciliet 
Ulixes  dolo  simplicissimo  utitur  nuntians  Achaeos  summa  calamitate  afflictos  esse,  Agamemnonem  mortuum 
esse,  Ulixem  turpissime  interisse,  totum  fere  exercitum  deletum  esse.  Qua  narratione  ficta  efficit,  ut 
Philocteta  summo  gaudio  affectus  quod  tanta  miseria  hominibus  inimicissimis  incidisset  mitigetur  et  benigne 
ipsum  recipiat.  Novem  annorum  exsilium  Philocteta,  cuius  morbus  tanto  annorum  spatio  interiecto  minime 
levatus  erat,  nullo  comite  pertulit,  id  quod  Euripides  cum  credibile  esse  negaret  Aeschylo  opprobrio 
dedisse  videtur.  Chorus  fabulae  Aeschyleae  compositus  erat  ex  incolis  insulae  Lemni,  quibus  quae  sibi 
acciderint  Philocteta  enarrat. 

Haec  a Dione  relata  viliora  sunt  quam  ut  ex  iis  fabulam  Aeschyli  deperditam  restituamus.  Duas 
enim  res  aegerrime  desideramus.  Certiores  non  fimus  Dionis  verbis  utrum  Aeschylus  in  fabula  Philocteta 
et  Ulixe  solis  actoribus  usus  sit  an  alias  quoque  personas  adhibuerit.  Neque  utrum  Philocteta  in 
prioribus  an  in  posterioribus  fabulis  Aeschyli  ponenda  sit  comperimus.  Neutra  quaestio  neglegenda  est, 
cum  utraque  in  fabula  Aeschylea  restituenda  adiumento  nobis  esse  possit.  Quibus  de  rebus  quamquam 
nihil  certi  videtur  constare  tamen  nonnulla  in  Dionis  declamatione  i nesse  suspicor,  quae  inquirentibus  nobis 
argumento  esse  possint  Aeschylum  numero  personarum  admodum  parvo  usum  esse  Philoctetamque  in 
primis  poetae  tragoediis  numerandam  esse.  De  illa  quaestione  a viris  doctis  pauca  neque  ea  argumentis 
probata  prolata  sunt,  huius  nemo  mentionem  fecit.  Quod  cum  ne  ego  quidem  necessarie  possim  demonstrare 
quoniam  inter  viros  doctos  constat  Aeschylum  alia  aetate  vitae  alia  tragoediarum  componendarum  ratione 
usum  esse,  et  de  illa  personarum  quaestione  et  de  tempore,  quo  Philocteta  Aeschyli  acta  sit,  paucis  disseram. 

Duas  personas  ad  fabulam  agendam  satis  esse  Hermann*  11  et  Welcker12  assentiente  Nauck 18 
negaverunt.  Itaque  fragmentis  ex  Accii  Philocteta,  quem  poetam  Romanum  exemplum  Aeschyli  secutum 
esse  suspicati  sunt,  adhibitis  in  initio  fabulae  cum  Ulixe  Minervam  in  scenam  prodisse  eique  praecepisse 
putaverunt  qua  ratione  uteretur,  ut  Philoctetam  secum  Troiam  abduceret.  Cuius  rei  argumenta  afferre  non 
potuerunt  neque  id  initium  fabulae  fuisse  probabile  est;  inprimis  Accium  ad  fabulas  Graecorum  poetarum 
restituendas  minime  adhibendum  esse  censeo,  cum  neque  omnia,  quae  ad  eius  fabulam  pertinent,  perspicua 
sint  neque  quem  poetarum  Graecorum  in  tragoedia  componenda  secutus  sit  constet.11  Ulixi  ne  a Philocteta 
agnosceretur  auxilio  Minervae  opus  non  fuisse  cum  Dio  verbis  certis  pronuntiaverit,  credibile  esse  nego 
deam  ut  eum  adiuvaret  in  scenam  ab  Aeschylo  productam  esse.  Praeter  Minervam  Hermann  Eurybatem 
praeconem  Ulixis  induxit,  quem  Philoctetae  abducendi  causa  solum  Lemnum  venisse  verisimile  non  esse 
arbitratus  est.  Neque  vero  cuiquam  haec  sententia  probata  est,  cum  ex  Dionis  verbis  plane  intellegeretur 
apud  Aeschylum  nullo  comite  Ulixem  usum  esse.  Welcker,  qui  in  extrema  fabula  Herculem  ab  Aeschylo 
productum  esse  suspicatus  est  cum  nisi  deo  interveniente  Philoctetae  persuaderi  posse  negaret  ut  cum 
Graecis  animum  conciliaret,  Ulixem  quasi  duas  personas  in  Aeschyli  fabula  egisse  coniecit.  Neumann 
Ulixem  et  Philoctetam  solos  a poeta  productos  esse  putavit. 

Quam  quaestionem  quae  de  personis  fabulae  Aeschyleae  est  ad  Philoctetam  restituendam  plurimi 
momenti  esse  haud  scio  an  nemo  negaverit.  Neque  vero  eam  diiudicare  poterimus  nisi  ea,  quae  de 
fabula  Sophoclis  Dio  memoriae  prodidit,  examinaverimus  cum  quaerendum  sit  quatenus  ei  fides  habenda 
sit.  Comparantibus  autem  ea  quae  de  Sophocle  dixit  cum  tragoedia  servata  concedendum  nobis  est  Dionem 
aliqua  diligentia  Philoctetae  Sophocleae  argumentum  enarravisse.  Omnium  rerum  suo  ordine  mentionem 
fecit  omniumque  personarum  nomina  protulit  neque  nisi  Hercule  intercedente  Philoctetam  ut  Neoptolemum 
sequeretur  non  commotum  esse  non  commemoravit.  De  una  re  verba  non  fecit:  de  eo  actu  nihil 
disseruit,  quo  speculator  ille  mercatoris  veste  indutus  iussu  Ulixis  procedit,  ut  fictis  narrationibus  Philoc- 
tetae persuadeat  ut  Neoptolemo  se  mandet.16  Quod  ea  de  causa  Dionis  fidei  obtrectemus  non  habemus; 

10  Cf.  de  hac  re  Schneidewin,  Philologus  IV,  647  ssq.;  Neumann  1.  1.  4 ssq.;  Gruppe  1 1.  684.  Diomedem 
et  Ulixem  una  Lemnum  venisse  ut  Philoctetam  arcesserent  in  carminibus  quoque  epicis  narratum  fuisse  haud  scio  an 
recte  non  conjecerint  Welcker  I.  1.  238  et  Wecklein,  Ober  die  Stoffe  und  die  Wirkung  der  griechischen  Tragodie,  Fest- 
rede  voni  14.  XI.  1861,  Miinchcn  p.  7. 

11  De  Aeschyli  Philocteta  dissertatio  — opusc.  III,  113  ssq. 

11  Philoktetes  oder  Ilions' Zerstorung  = kl.  Schrift.  IV,  180  ssq. 

13  Praef.  ad  edit.  Philoctetae  Sophoclis  18. 

11  cf.  infra  pag.  13. 

15  Soph.  Phil.  v.  542  ssq. 

etenim  ille  tragoediae  actus  ad  exitum  tragoediae  explicandum  non  tanti  momenti  esse  videtur,  ut  eum 
commemorari  necesse  fuerit;  mercatoris  illius  partes  secundae  sunt.  Omnium  igitur  rerum  maximarum 
Sophoclis  de  fabula  disserentem  Dionem  mentionem  fecisse  cum  concedamus,  nonne  eandem  fidem  de 
Aeschylo  ei  tribuamus  necesse  est,  praesertim  cum  ad  huius  fabulam  praecipue  animum  eum  advertisse 
appareat?  Demonstrari  non  potest  ab  Aeschylo  praeter  Philoctetam  et  Ulixem  alias  personas  in  scenam 
productas  esse.  Numero  igitur  personarum  admodum  exiguo  in  Philocteta  fabula  usus  est.  Fortasse 
partes  quaedam  duci  chori  datae  erant.  , 

Quoniam  Aeschylum  in  fabula  duas  personas  agentes  fecisse  demonstravimus,  nihil  obstat  quo- 
minus Philoctetam  in  prioris  aetatis  tragoediis  numeremus.  Tres  enim  personas  Aeschylus  inter  eas 
fabulas,  quae  servatae  sunt,  induxit  in  Supplicibus:  Danaum,  Argivorum  regem,  Aegyptiorum  praeconem. 
Quattuor  personae  sunt  in  Persis:  Atossa,  nuntius,  Darei  umbra,  Xerxes.  Flanc  fabulam  olymp.  76,  4 
Menone  archonte  actam  esse  ex  didascalia  intellegitur,  illam  earum  fabularum  Aeschyli,  quae  aetatem 
tulerunt,  primam  actam  esse  nunc  viri  docti  opinantur.1"  Utraque  fabula  ita  composita  est,  ut  partes  a 
duobus  histrionibus  agi  possint,  utriusque  dispositio  simplicissima  est.  Philoctetam,  in  qua  fabula  duo 
aut  summum  tres  personae  inductae  erant  cuiusque  dispositionem  simplicissimam  fuisse  Dio  certis  verbis 
testatur,  Supplicibus  et  Persis  adiungendam  isdem  fere  temporibus  quibus  illas  tragoedias  productam  esse 
nonne  probabile  est? 

Philoctetam  Aeschyli  prioribus  fabulis  addere  non  dubito  atque  etiam  ante  Supplices  et  Persas 
actam  esse  confirmaverim.  Etenim  cum  Welcker17  Aeschylearum  fabularum  indice  adhibito  suspicatus 
esset  Philoctetam  cum  aliis  tragoediis  trilogiae  cuiusdam  vinculo  coniunctam  fuisse,  cui  trilogiae  has  fabulas 
attribuit:  Lemnios  sive  Philoctetam,  Philoctetam  Troianum,  Phrygios  sive  Persidem,  gravissimis  argumentis 
Nitzsch 18  demonstravit  eam  sententiam  veram  minime  esse;  neque  enim  ulla  vestigia  extare,  quibus 
Philoctetam  Troianum  ab  Aeschylo  compositum  esse  doceremur,  neque  fieri  posse  ut  Philocteta  Lemnius 
prima  pare  trilogiae  esset,  immo  eam  tragoediam  solam  actam  esse.  Aeschylus  vero  postquam  alterum 
histrionem  induxit  primus  arte  admodum  perfecta  tres  tragoedias,  quarum  argumentum  ex  eodem  mytho 
sumptum  erat,  trilogiae  vinculo  coniungendi  usus  esse  ceterisque  poetis  tragicis  persuasisse  videtur,  ut 
exemplum  suum  sequerentur.10  Neque  vero  ab  initio  ea  ratione  perfecta  eum  usum  esse  verisimile  est, 
sed  priusquam  eam  legem  perferret  priorum  tragicorum  more  singulas  tragoedias  in  certamen  detulisse. 
Lege  autem  perlata  eum  ad  veterem  tragoediarum  componendarum  rationem  non  redisse  manifestum  est 
neque  eum  Sophoclis  exemplum  secutum  ita  trilogias  fecisse,  ut  singulas  fabulas  nulla  argumenti  unitate 
iunctas  copularet,  vel  ea  re  demonstratur  quod  ii  poetae  tragici,  qui  inprimis  Aeschyli  imitatores  putantur, 
etiam  posterioribus  temporibus  trilogias  Aeschyleas  fecerunt,  velut  Philocles  Pandionida  et  Meletus  Oedi- 
podiam  composuerunt.  Tragoedias  igitur  Aeschyli  eas,  quae  trilogiae  partes  non  fuerunt,  prius  actas  esse 
quam  ceteras  trilogiae  vinculo  coniunctas  probabile  est.  Quae  cum  ita  sint,  ante  Supplices  et  Persas,  quas 
•fabulas  trilogiae  partes  fuisse  manifestum  est,  Philoctetam  ab  Aeschylo  factam  esse  affirmo. 

Quoniam  Philoctetam  in  primis  fabulis  Aeschyli  ponendam  esse  censui,  nulli  eorum  qui  adhuc 
tragoediam  restituere  conati  sunt  assentiri  possum.  Neque  Hernianno  aut  Welckero  in  principio  tragoediae 
Minervam  cum  Ulixe  in  scenam  prodisse  prologumque,  quo  eum  de  insulae  Lemni  natura  certiorem 
faceret  et  ad  id  quod  agendum  esset  adhortaretur,  egisse  concedo  neque  Neumann  Philoctetam  ipsum 
prologum  egisse  desideriumque  patriae  pronuntiavisse  mihi  persuasit;  qui  cum  loco  illo  celeberrimo 
Ranarum  Aristophanis  v.  1383,  quo  Aeschylus  et  Euripides  singulos  versus  lancibus  imponentes  produ- 
cuntur, Euripides  primum  Medeae  fabulae  versum 

Eifb’  oxpeX’  slpyovg  /i7j  dicuirdoO-cu  oxdtpoc 
recitaret,  Aeschylum  primum  Philoctetae  versum  (frgm.  249) 

JSjiiQ/eih  jtoraith  fiovvopiol  r tJiiOrQoipai 

attulisse  putavit.  Immo  similiter  atque  in  Supplicibus  Persisque  prologo,  quem  Aeschylus  in  posterioris 
aetatis  fabulis  adhibuit,  neglecto  chorum  Lemniorum  paroduni  egisse  puto.  Qua  causa  Lemnii  ut  in 
desertam  insulae  partem,  in  qua  Philocteta  per  novem  annos  omnis  hominum  consuetudinis  expers 
vixerat,  se  conferrent  commoti  sint  nescimus;  eam  rem  explicare  supervacaneum  esse  Aeschylus  putavit. 

16  Christ,  Handb.  d.  klass.  Altert.-Wissensch.  VII a,  180. 

‘7  1.  1.  180. 

18  Sagenpoesie  der  Qriechen  644  ssq.:  Philoktet  ais  Beispiel  nicht  trilogischen  Stoffes  behandelt. 

18  Bergk,  Griech.  Litter.  Gesch.  III,  229  ssq. 

Neque  quicquam  certi  constat  quid  caterva  Lemniorum  in  scenam  prodiens  cecinerit.  Lemnios  loca  patriae 
et  delubra  Cabirorum  et  templa  Vulcani  descripsisse  et  sacras  insulae  res  celebravisse  versibus  nonnullis 
ex  Accii  Philocteta  servatis  collatis  Ribbeck20  coniecit.  Qui  versus  cum  aptissime  Lemniis  tribuantur  et 
talia  ab  ingenio  Aeschyli  minime  aliena  esse  constet,  quem  saepius  res  ad  geographiam  pertinentes  fabulis 
inseruisse  notum  est,  eius  sententiae  assentiri  non  dubito,  quamquam  Accium  exemplum  Aeschyli  secutum 
esse  argumentis  certis  demonstrari  non  potest.  Liceat  versus  hic  repetere  (Trag.  Rom.  frgm.  coli.  Ribbeck 
p.  173  nj.  11  add.  inc.  inc.  fab.  XXXVII): 

Lemnia  praesto 
litora  rara,  et  celsa  Cabirum 
delubra  tenes,  mysteria  quae 
pristina  castis  concepta  sacris 
nocturno  aditu  occulta  coluntur 
silvestribus  saepibus  densa. 

* # # 

Voleania  iam  templa  sub  ipsis 
collibus  in  quos  delatus  locos 
dicitur  alto  ab  limine  caeli. 


Nemus  expirante  vapore  vides 
unde  ignis  cluet  mortalibus  clam 
divisus:  eum  dictus  Prometheus 
clepsisse  dolo  poenasque  Jovi 
fato  expendisse  supremo. 

Post  parodum  chori  Philoctetam  ipsum  aut  de  venatu  redeuntem  aut  cupiditate  visendi  inductum 
qui  illi  essent  qui  tanto  spatio  annorum  interiecto  ad  se  venirent  ex  antro  prodeuntem  cum  choro  verba 
fecisse  verisimile  est.  Quibus  altius  repetens  more  aegrotorum  quae  sibi  accidissent  narravit  Viperae 
morsu  vulneratum  se  cum  somno  captus  esset  a Graecis  in  loco  insulae  deserto  expositum  esse  (frgm.  250), 

evd-’  ovze  fiLfivecv  dve/zog  ovze  jtXelv  ea, 

neque  quicquam  sibi  relictum  esse  nisi  arma  ab  Hercule  quondam  accepta,  cum  in  Oeta  monte  rogum 
eius  incendisset  Fortasse  huc  spectat  frgm.  251 

XQEtuaora  zo£a  Jiizvoq  ex  /lehavdQVOV. 

Morbum  suum  viperae  morsu  excitatum  tanta  annorum  serie  intermissa  levatum  non  esse,  immo  vehemen- 
tissimis  ex  pede  doloribus  se  corripi  his  verbis  pronuntiavit  (frgm.  252  et  253): 

oi’  ya.Q  daxdiv  dvF/xep,  uXX’  ivqrxioe 
deip^p  ozoficozov  extfvoiv  Jiobbq  Xafloiv. 

(payedcuvav,  i)  tuov  oaQxaq  eofriei  Jiodbq. 

Quibus  verbis  quin  acerbissimas  exsecrationes  Graecorum,  inprimis  Atridarum  et  Ulixis,  quos  praecipuos 
malorum  auctores  putaret,  inseruerit  dubium  non  est.  Lemnii  misericordia  miserrimi  inducti  se  ei  adfore 
promiserunt  consolatique  praedicaverunt  fore  ut  brevi  malis  liberaretur. 

Deinde  Ulixes  forma  non  mutata  prodiit  neque  a Philocteta  agnitus  est.  Cui  quae  fallendi  causa 
commentitus  erat  enarravit:  Res  Graecorum  male  se  habere;  Agamemnonem  mortuum  esse,  Ulixem  tur- 
pissime interisse,  totum  fere  exercitum  deletum  esse;  aegre  ex  caede  se  effugisse.  Qua  narratione  ficta 
Philocteta,  cuius  odium  Graecorum  summum  erat,  maximo  gaudio  affectus  est  et  exultavit,  quod  tanta 
miseria  inimicissimis  sibi  hominibus  incidisset,  et  benigne  illum,  cuius  dolis  se  circumveniri  non  sensit, 
invitavit  ut  vitae  suae  particeps  fieret,  dum  ipsis  in  patriam  reverti  liceret. 

Neque  vero  Ulixi  satis  erat  a Philocteta  hospitio  recipi,  immo  omni  modo  studendum  id  erat, 
ut  eum  secum  Troiam  abduceret.  Quod  si  efficere  voluit  Philoctetam  certiorem  facere  debuit  falsa  se  ei 
narravisse  de  rebus  ad  Troiam  gestis;  cui  rei  ut  fidem  adderet  se  suaque  consilia  ei  aperire  debuit.  Cum 
vero  Philoctetae  odium  Graecorum  et  ipsius  quantum  esset  haud  ignoraret,  priusquam  quis  esset  quidque 
agens  Lemnum  venisset  pronuntiaret,  aliquo  modo  armis  illius  potiretur  necesse  erat.  Etiam  apud 

30  1.  1.  380:  Vielleicht  hat  Accius  diese  Beschreibung  im  wesentlichen  aus  der  Parodus  des  Aeschylus  ent- 
lehnt,  der  geographische  Exkurse  liebte. 

Aeschylum  ut  apud  Euripidem  et  Sophoclem  Philoctetam  armis  privatum  esse  Dio  certis  verbis  dixit. 
Dionem  non  satis  diligenter  de  raptu  sive  furto  armorum  verba  facere  nihil  refert,  cum  constet  ea  aliquo 
modo  Ulixi  tradita  esse.  Simili  ratione  atque  Sophoclem  etiam  Aeschylum  vehementissimo  morbi  impetu 
Philoctetam  corripi  fecisse  cum  ex  duobus  fragmentis  intellegatur  (frgm.  254  et  255) 

o)  jcovq,  d(f/jOco  06  ..  . 
eo  Juvare  Ilcuav,  //?}  //azc/xaGyg  /xoXelv 
/.ibvoq  yay  el  Ov  zcbv  dvrjxeGzwv  xaxmv 
lazQcq,  dXyoq  d’ovdev  ajizezai  vexqov, 

tum  Ulixis  in  manus  arma  venisse  verisimile  est.  Philoctetam  cum  morbum  ingruere  sentiret  arma  ex 
pinu  suspendisse  et  ab  Ulixe  petisse  ut  dum  expergiscerctur  servaret  Wecklein21  coniecit.  Probabilius 
esse  mihi  videtur  Philoctetam  ipsum  arcum  et  sagittas  Ulixi  cum  fide  tradidisse.  Deinde  hic,  cum  ille 
morbi  vi  correptus  dormiret,  Lemnios  de  vero  consilio  certiores  fecit  et  oravit  ut  se  adiuvarent.  Cum 
vero  Philocteta  experrectus  ut  arma  redderet  ab  eo  postularet,  recusavit  quominus  petenti  obsequeretur. 
Cui  arbitrato  deceptum  se  esse  ab  eo  cum  fidem  tantam  habuisset  Ulixes  quis  esset  professus  persuadebat 
ut  ira  mitigata  secum  Troiam  proficisceretur.  Philocteta  primo  cum  inimicissimi  viri  insidiis  circumventum 
se  esse  cognosceret  eum  secuturum  se  esse  negavit,  dum  Ulixi  jieiOot  dvayxala  contingeret  ut  eius 
odium  Graecorum  leniret.  Atque  cum  falsa  se  ei  narravisse  profiteretur  neque  sua  ipsius  culpa  eum 
expositum  esse  demonstraret,  sed  ex  deorum  voluntate  id  factum  esse,  fore  ut  eius  morbo  Machao  medicus 
mederetur  pronuntiavit.  Helenum  vatem  Troianum  insidiis  captum  vaticinatum  esse  Troiam  capi  non 
posse  nisi  Graeci  Philoctetam  Lemno  arcessivissent.  Itaque  se  Lemnum  venisse  ut  ab  eo  peteret  ut  odio 
dimisso  voluntati  deorum  obsequeretur  et  Graecis  auxilio  veniret  et  Troianos  malorum  auctores  praecipuos 
ulcisceretur.  Denique  Philocteta  gravibus  verbis  Ulixis  commotus  est,  ut  cum  Graecis  animum  conciliaret. 
Ad  Aeschylum  optime  quadrare  puto  verba  haec  Dionis:  nh)v  dcpaiQoi  tuvog  yt  zcbv  bjiXmv  i)v  « InXoxzijzrjq 
vji'o  zov  ’ OdvGGicoq  xal  avzoq  eiq  zi]V  TQolav  avayb/xevoq,  zb  ,uev  JiXtov  exebv,  zb  de  xal  jieittol 
dvayxala,  tneidi/  za>v  ojcXcov  tOztQtjzo,  d zovzo  [itv  (3lov  aizoi  jiaQElyev  tv  zij  vjjooi,  zovzo  de  daQQoq 
av  zf/  zoiavz)]  voGcp,  dfia  de  e vxXeiav.  Summa  cupiditate  inflammatus  gloriae  adipiscendae  et  in  spem 
adductus  patriae  recuperandae  deos  patrios  cum  his  verbis  imploraret  (frgm.  249): 

2jji6Q%eie  Jiozafie  ftovvofiot  z eTZtOzQoepal 

ad  navem  cum  Ulixe  se  descensurum  esse  promisit.  Dei  intervenientis  auxilio  opus  non  erat.22 

In  ipso  fine  fabulae  cursum  qui  navi  tenendus  esset  sive  chorum  sive  deum  quempiam  expli- 
cavisse Hermann  putavit.  Eum  exitum . tragoediae  fuisse  verisimile  non  est;  immo  cum  ad  navem  des- 
cenderet alternis  versibus  Philoctetam  et  chorum  benevolentiam  et  benignitatem  deorum  fortunam  quoque 
adversam  bene  vertentium  celebravisse  suspicor. 

Eam  dispositionem  fabulae  Aeschyleae  fuisse  quamquam  arbitror,  tamen  multa  incertissima  esse 
concedo.  Id  quidem  ex  iis  quae  Dio  memoriae  prodidit  intellegitur  Aeschylum  in  Philocteta  simpliciter 
res  explicavisse  neque  longe  ab  epicorum  Graecorum  exemplo  abisse. 


De  Euripidis  Philocteta. 

*•  V3 1 

Euripidis  Philoctetam,  quam  fabulam  olymp.  87,1  Pythodoro  archonte  una  cum  Medea  Dietye 
Theristis  actam  esse  didascalia  Aristophanis  grammatici  ad  Medeam  docemur,  Aeschyli  Philoctetae  contrariam 
esse  Dio  iudicavit.  Cuius  fabulae  cum  simplicitatem  et  sublimitatem  et  gravitatem  laudaret,  illam  tragoediam 
implicatam  esse  maximeque  id  studuisse  Euripidem  memoriae  prodidit,  ne  quid  incredibile  inesset  in  fabula 
neve  neglectum  esse  videretur.  Neque  simpliciter  poetam  rebus  usum  esse,  sed  summa  dicendi  vi,  ut  iis 
qui  arti  rhetoricae  studerent  eius  tragoedia  summo  usui  esset.211  Prologum  agentem  Ulixem  eum  fecisse, 


21  Stoffe  und  Wirkung  8. 

22  cf.  Dionem:  xal  r/  x ov  ‘ Odvaatwq  nQoq  x ov  (IuXoxxi)xriv  anatr]  xal  ol  ).oyoi,  Sl  wv  npoqiiydyexo  avxdi’, 
ov  fxovov  tvoy.ritAovioxtQoi  xal  i^qwi  nQenovxeq  ..  . uk).a  . . . xal  ni&avwxtQoi. 

23  cf.  Quint.  inst.  orat.  X,  1,  67:  Illud  quidem  nemo  non  fateatur  necesse  est  iis  qui  ad  agendum  se  parant 
utiliorem  longe  fore  Euripidem. 

qui  multa  de  indole  hominum  et  ipsius  natura  proferret21  totiusque  fabulae  argumentum  enarraret.  Diomede 
comite  eum  Lcmnum  venisse  formamque  eius  ne  a Philocteta  agnosceretur  a Minerva  mutatam  esse. 
Philoctetae  odium  cum  Graecorum  tum  Ulixis  maximum  esse.  ‘Troianos  quoque  legatos  Lemnum  venisse, 
qui  magnis  pollicitationibus  Philoctetam  commoverent,  ut  Troiam  ipsos  secutus  ab  interitu  defenderet. 
Neque  Philoctetam  exsilium  novem  annorum  omnis  hominum  consuetudinis  expertem  pertulisse,  sed  saepius 
ad  eum  venisse  unum  ex  Lemniis  incolis  nomine  Actorem,  quem,  quamquam  Euripides  eum  pastorem 
induxisse  verisimile  est,  posteriores  poetae  regem  insulae  Lemni  appellaverunt.2'"’  Chorum  fabulae  Euri- 
pideae compositum  fuisse  ex  Lemniis,  qui  in  scenam  prodeuntes  apud  Philoctetam  se  excusavissent, 
quod  tanta  annorum  serie  eum  neque  visitavissent  neque  adiuvissent. 

Quae  cum  de  fabula  Euripidea  Dio  Chrysostomus  proferat,  multa  tamen  incertissima  sunt. 
Quibus  personis  Euripides  in  fabula  usus  sit  constat,  quas  partes  ii  egerint  dubium  est,  neque  quem 
ordinem  singulorum  tragoediae  actuum  poeta  secutus  sit  certe  demonstrari  potest.  Actorem  illum  pastorem 
Lemnium  personam  fictam  fuisse  neque  ullas  in  tragoedia  partes  egisse  Wecklein  contendit2",  neque  tamen 
argumenta  satis  gravia  quibus  opinionem  probaret  proferre  potuit.  Etenim  Actorem  saepius  secum  convenisse 
Philoctetam  ipsum  Lemniis  narravisse  probabile  esse  nego;  nonne  verisimilius  est  Actorem,  cum  indigenas 
de  peregrino  illo  homine  certiores  faceret,  tandem  assecutum  esse  ut  Lemnii  illius  visendi  causa  advenirent? 
Itaque  Actorem  veram  tragoediae  personam  fuisse  affirmo,  neque  vero  qua  in  parte  fabulae  productus  sit 
diiudicare  licet.  Utque  haec  quaestio,  quae  de  Actore  extat,  ambigua  est  eritque,  ita  multa  alia  sunt,  quae 
iis  subsidiis  quae  nobis  sunt  disceptari  non  possunt.  Totam  fabulam  Euripideam  ut  restituamus  minime 
fieri  potest,  satis  habemus  cognoscere  qui  singulorum  actuum  processus  fuerit. 

Quae  cum  ita  essent  opportunissime  accidit,  quod  Dio  praeter  declamationem  laudatam  alteram 
orationem  scripsit,  qua  eum  argumentum  prologi  fabulae  Euripideae  tam  effuse  enarravisse  iam  dudum 
viri  docti  intellexerunt  ut  praeter  versus  ipsos  nihil  desideraremus.27  Qua  de  re  cum  adhuc  omnes  qui 
ei  quaestioni  studuerunt  consenserint,  nunc  quidem  non  deesse  videntur,  qui  dubitent  num  ea  paraphrasis 
quam  dicimus  ad  Euripidis  prologum  spectet.28  Comparantibus  vero  ea,  quae  in  oratione  52  de  pro- 
logo Philoctetae  Euripidis  Dio  memoriae  prodidit,  cum  paraphraseos  verbis  concedendum  est  utraque 
declamatione  de  eadem  re  eadem  proferri;  accedit  quod  nonnullis  fragmentis  ex  Euripidis  tragoedia  servatis 
plane  demonstratur  Dionem  ad  verbum  fere  Euripidis  versus  metro  soluto  repetisse,  ut  dubitari  non  possit 
quin  prologus  fabulae  in  illa  declamatione  insit. 

Prodiit  igitur  in  scenam  Ulixes  forma  a Minerva  mutata  et  haec  fere  dixit:  Timere  sese  ne  falso 
a Graecis  sapientissimus  et  optimus  putaretur.  Cum  enim  sibi  liceret  in  otio  vitam  degere  semper 
summa  pericula  pro  communi  salute  se  suscipere  (frgm.  787) : 

jidiq  6'av  rpQovobjV  c o ji ccq7/v  djiQay(/ov(oq 
Iv  zolGi  jcoXXolq  rjQid  [irjfi^vcp  Gzpazov 
iGov  (lezao/slv  zep  oocpnizazm  zvyrjq ; 

Omnium  ambitiosissimos  esse  homines  maximoque  in  honore  esse  eos,  qui  maximis  laboribus  et  periculis 
ad  summam  laudem  gloriamque  contendere  viderentur  (frgm.  788) : 

oxdev  ydg  ovzoo  yavQov  cdq  avxjQ  txpv.  I 

zoiq  yap  JiSQtGGovq  xal  z i xgaGGovzaq  JiXeov 
zi(ia>tUEV  avdpaq  zlv  jtoXei  vo/uCo/iev. 

Se  quoque  qua  esset  cupiditate  laudis  adipiscendae  in  eorum  numero  esse  qui  nova  pericula  subirent,  ne 
gloria  rebus  prius  gestis  parata  obsolesceret  (frgm.  789) : 

oxvdov  6e  noyrXcov  z<x>v  jzqIv  exyeai  yapiv 
xal  zovq  JiaQovzaq  ovx  ajico&ov/iac  Jinvovq. 

Tum  quoque  Lemnum  se  venisse  ut  negotium  difficillimum  et  periculosissimum  transigeret.  Helenum 
enim  vatem  Troianum  insidiis  captum  vaticinatum  esse  sine  Philocteta  et  armis  Herculis,  quae  is  teneret, 

21  Wclckcr,  Dic  gricchisclicn  Tragodicn  init  Riicksiclit  atif  den  cpischcn  Kyldos  geordnet  512:  Odysscus  ais 
Prolog  gebrnticlit  ciiien  Lingang,  der  auch  cinciu  atlienischen  Staalsrcdncr  liattc  dienen  kdmien. 

11  Hygin.  fab.  102. 

26  Stoffe  und  Wirkung  12:  Man  darf  nach  Dio  den  Aktor  nicht  fur  eine  Person  des  Dramas  halten;  denn 
fur  das  Auftreten  desselben  ist  an  keiner  Stelle  der  Handlung  ein  geeigneter  Platz. 

27  orat.  59:  ^iXoxxrix^q. 

28  cf.  Marx,  Philoktet-Hephaistos  i.  Neue  Jahrb.  f.  d.  klass.  Altert.  1904,  VII,  680. 

Troiam  rapi  non  posse,  Guius  reducendi  causa  se  adesse,  eni  ipse  noveni  annis  anle  anclor  exilii  fuisset. 
Primo  quidem  cum  quanliiin  Pliilodelae  in  se  odium  esset  non  ignoraret  id  negotium  suscipere  se 
dubitavisse,  dum  Minerva  per  somnum  sibi  visa  se  adhortaretur,  ut  bono  animo  Lemnum  proficisceretur. 
Fretum  auxilio  deae,  quippe  quae  pollicita  esset  se  ipsius  formam  ne  a Philocteta  agnosceretur  mutaturam 
esse,  se  adesse.  A Phrygibus  quoque  haud  nesciis  quantum  odium  Philoctetae  Graecorum  esset  legatos 
missos  esse,  qui  magnis  eum  donis  commoverent,  ut  Troiam  ipsos  sequeretur  et  urbem  ab  interitu  de- 
fenderet. Maxime  igitur  id  sibi  studendum  esse,  ut  illum  prohiberet  cum  Troianis  animum  conciliare,  ne 
totum  bellum  a Graecis  frustra  gestum  esset. 

Quae  cum  Ulixes  dixisset,  procul  Philoctetam  pellibus  ferarum  indutum  morbo  diutino  deformatum 
claudum  altero  pede  accedentem  vidit  et  Minervam  imploravit,  ut  fidem  datam  praestaret.  Philocteta 
admiratus  quod  virum  sibi  ignotum  aspiceret  et  veritus  ne  ille  aut  praedandi  aut  sui  irridendi  causa 
venisset  ex  eo  quis  esset  sciscitatus  est.  Vix  autem  comperit  eum  ex  Graecis  Troiam  profectis  unum 
esse,  cum  arcum  intendit,  ut  sagittis  eum  perfoderet.  Aegre  Ulixi  contigit  ut  Philoctetam  summa  ira 
incensum  mitigaret;  se  quoque  cum  Graecis  tum  Ulixi  inimicissimum  esse  narravit,  a quo  summam 
iniuriam  accepisset.  Falso  ab  eo  Palamedem  proditionis  accusatum  et  a Graecis  interfectum  esse  neque 
prius  Ulixem,  pestem  illam  totius  Graecorum  exercitus,  acquievisse  quam  omnes  eius  comites  trucidarentur. 
Aegre  se  ex  caede  effugisse  et  clam  noctu  Lemnum  venisse;  obsecrare  et  obtestari  se  illum  ut  se  reciperet 
dum  occasio  domum  revertendi  daretur.  Philocteta  ab  eodem  viro  nefario  summam  iniuriam  se  accipere 
meminit:  cum  praedictum  esset  fieri  non  posse  ut  Graeci  Troiam  caperent  nisi  in  Chrysae  nymphae  ara 
victimas  cecidissent,  se  iis  ubi  illa  ara  sita  esset  demonstravisse,  in  qua  ipse  cum  Flercule  Troiam  profecto 
immolavisset;  tum  viperae  illam  aram  custodientis  morsu  vulneratum  et  Ulixe  auctore  a Graecis  in  insula 
Lemno  se  relictum  esse.  Misericordia  illius  commotus  eum  invitavit  ut,  vitae  suae  particeps  fieret,  petivit- 
que  ab  eo,  ne  tristi  horridoque  ipsius  aspectu  aut  taetro  domicilio  deterreretur  (frgm.  790) : 

dvc/iOQtpa  pivtot  ravdov  elqidslv,  qtve. 

Morbi  vim,  cum  initio  perferri  vix  posset,  tot  annis  interiectis  minutam  esse,  tamen  interdum  vehemen- 
tissimis  doloribus  se  corripi.  Fortasse  huc  spectat  frgm.  792: 

(paytdaivav,  tj  (iov  oapxa  ftoivarai  jcodoq. 

Tum  in  antrum  abierunt. 

Quae  omnia  cum  plana  sint  unam  rem  desideramus.  Wecklein20  suo  iure  offendit  quod  Ulixes 
prologum  agens  mentionem  Diomedis,  quo  eum  comite  usum  esse  Dio  orat.  52  dixit,  non  fecisset. 
Diomedem  in  fabula  Euripidea  partes  secundas  egisse  ex  scholio  ad  versum  primum  Philoctetae  Sophoclis 
intellegitur.  Cum  vero  is  quoque,  cum  Philoctetae  odium  omnium  Graecorum  maximum  esset,  mutata 
forma  produceretur  necesse  esset,  fieri  non  potuit  quin  in  prologo  de  eo  verba  fierent  iique  qui  spectabant 
quas  ille  partes  ageret  docerentur.  Ulixem,  priusquam  Philocteta  prodiret,  Diomedem  ad  navem  remanere 
iussum  esse  spectatores  certiores  fecisse  probabiliter  Wecklein  coniecit. 

Aliam  de  prologo  fabulae  Euripideae  quaestionem  Ribbeck  movit,  apud  quem  I.  I.  383  scriptum 
legimus:  Damit  ist  aber  noch  nicht  ausgemacht,  dass  bei  dem  Tragiker  die  beiden  paraphrasierten  Scenen 
wirklich  unmittelbar  so  aufeinander  folgten.  Dem  Sophisten  kain  es  nur  darauf  an  die  pikante  Situation 
der  Begegnung  des  Odysseus  mit  seinem  Todfeinde  zu  fixieren.  Ging  dieser  bei  Euripides  eine  Unter- 
redung  mit  Aktor  . . . voraus,  so  konnte  er  diese  ais  fur  seinen  Zweck  entbehrlich,  ja  storend  iiber- 
springen,  ohne  an  seiner  Unterlage  iibrigens  etwas  atidern  zu  miissen.  Neque  vero  cum  duas  partes 
prologi  Dionis  paraphrasi  relatas  diversis  ex  actibus  fabulae  a rhetore  in  unam  contractas  esse  putaret, 
eorum  qui  post  eum  de  Philocteta  Euripidis  disseruerunt,  assensum  tulit.  Nam  Wecklein 80  annotavit: 
Der  Ubergang  bei  Dio  tragt  so  sehr  dramatisches  Geprage,  dass  eine  Trennung  beider  paraphrasierten 
Stiicke  nicht  mit  Ribbeck  anzunehmen  ist.  Accedit  quod  in  orat.  52  Dio  rettulit  Lemnios  statim  i.  e. 
cum  parodum  agerent  apud  Philoctetam  se  excusavisse  quod  ad  id  tempus  nullam  illius  rationem 
habuissent.  Philocteta  igitur  cum  chorus  in  scenam  prodiret  adfuerit  necesse  est.  Itaque  cum  fieri  non 
possit,  ut  intra  prologum  et  chori  parodum  alius  tragoediae  actus  intercesserit,  prologi  partes  minime 
disiungendae  sunt. 

Qui  post  parodum  chori  processus  actionis  fuerit  maximus  inter  viros  doctos  dissensus  est. 

M Ober  fragmentarisch  erhaltene  Tragodien  des  Euripides  i.  Sitz.  Ber.  d.  Bayr.  Akad.  phil.  hist.  Kl.  1888, 
I,  129  et  Stoffe  u.  Wirkung  10. 

80  Sitz.  Ber.  127. 

Welcker31,  cum  Ulixem  non  solum  advenisse  sed  Diomede  comite  usum  esse  constaret,  hunc  ab  initio 
insidiis  abditum  fuisse  arbitratus  Ulixi  aliqua  ratione  contigisse  putavit,  ut  Philoctetam  morbi  impetu 
vehemcntissimo  victum  armis  privaret;  tum  Troianorum  legatos  venisse,  qui  Philoctetam  Troiam  arcesserent; 
quibus  Ulixem  contradixisse  et  Philoctetae  persuasisse,  ut  eorum  preces  repudiaret,  denique  cum  arcum 
manibus  teneret  neque  Philoctetae  odium  timeret,  ipsum  quis  esset  confessum  esse  vaticinioque  Heleni 
nuntiato  Philoctetam  commovisse,  ut  iram  suam  Graecorum  leniret  et  cupiditate  pugnandi  inflammatus  ad 
navem  secum  descenderet.  Hartung32  post  prologum  statim  Troianorum  legatos  productos  a Philocteta  Ulixe 
auctore  repulsam  tulisse  arbitratus  est;  deinde  cum  Philoctetae  morbi  impetus  certo  tempore  recurrere 
soleret,  Actorem  Lemnium  ne  aegrotanti  deesset  prodisse;  Philocteta  collapso  Ulixem  Actori  quis  esset 
quidque  vellet  aperuisse  cumque  ut  conata  sua  adiuvaret  obsecravisse;  arma  in  Ulixis  potestatem  venisse 
et  Actorem  audaciam  eius  mirantem  de  processu  coeptorum  Diomedem  ad  navem  relictum  certiorem  fecisse; 

Philocteta  expergefacto  hunc  accessisse  et  aperte  professum  esse  a Graecis  ad  eum  reducendum  se  missum 
esse;  denique  ei  contigisse  ut  Philoctetam  mitigatum  secum  ad  navem  deduceret.  Petersen33  Ulixem  a 
Philocteta  invitatum  ut  vitae  suae  particeps  fieret  ad  certamen  hunc  scopo  definito  provocavisse  cumque 
arcum  manibus  teneret  nomen  professum  et  hortatum  esse  ut  Troiam  se  sequeretur;  repudiatum  a Phi- 
locteta eum  abisse  minantem  se  cum  Diomede  rediturum  et  per  vim  illum  abducturum  esse;  venisse  deinde 
legatos  Phrygum,  tamen  a Philocteta  ipso  adversus  barbaros  universi  populi  Graeci  rem  defendente 
repudiatos  esse,  praesertim  cum  Ulixes  cum  Diomede  rediens  partes  Graecorum  ageret;  neque  vero  Ulixi 
contigisse,  ut  Philoctetam  oraculorum  inter  se  contradicentium  vanitatem  monstrantem  commoveret  ad  animum 
cum  Graecis  reconciliandum,  dum  deus  qui  dicitur  ex  machina  salutem  et  victoriam  Philoctetae  praenuntians 
intercederet  eumque  adhortaretur,  ne  deorum  voluntati  resisteret.  Nauck3'  de  Philocteta  Euripidea  nihil  i 

fere  protulit  nisi  de  prologo  et  de  eo  actu,  quo  inter  Troianos  et  Ulixem  cui  Diomedes  dicitur  adesse  certaba- 
tur; ad  finem  fabulae  Minervam  Philoctetae  fore  ut  eius  morbo  mederetur  et  ingentem  gloriam  adipisceretur 
pollicitam  ut  in  castra  Graecorum  rediret  persuasisse  putavit.  Amplius  de  Euripide  egit  Wecklein35: 
parodo  acta  legatos  Troianorum  prodisse  qui  Philoctetam  ipsis  conciliarent;  quorum  spem  ad  irritum 
cecidisse,  cum  Ulixes  intercedens  communem  Graecorum  rem  contra  barbaros  defenderet  et  Philoctetae 
persuaderet  ut  eos  repudiaret;  deinde  Diomedem  mercatoris  veste  indutum  venisse  et  promisisse  se  utrumque 
domum  reducturum  esse;  cum  ad  illius  mercatoris  navem  descendere  pararent,  Philoctetam  vehementissimis 
pedis  doloribus  correptum  ne  procederet  impeditum  esse;  cuius  vulnus  cum  Ulixes  curaret,  Diomedem 
arcu  potitum  esse;  tum  Ulixem  quis  esset  professum  a Philocteta  petisse  ut  irae  moderaretur,  tamen 
repulsam  tulisse;  denique  Minervam  quae  Ulixi  se  adfore  pollicita  esset  intercessisse  et  Philoctetam  Troiam 
ire  iussisse.  Neumann33  Philoctetam  morbi  impetu  victum  a Diomede,  cum  Ulixes  crus  teneret  et  alligaret, 
arcu  privatum  esse  suspicatus  est;  priusquam  vero  legati  Phrygum  advenirent,  illum  aliqua  ratione  arma 
recuperavisse;  tamen  Ulixis  opera  Troianos  repudiatos  esse,  cum  ille  nomen  pronuntiaret  et  summo 
barbarorum  odio  Philoctetam  impletum  tanta  pugnandi  et  gloriae  adipiscendae  cupiditate  incenderet,  ut 
sua  sponte  in  gratiam  cum  Graecis  rediret. 

Quarum  sententiarum  a viris  doctis  prolatarum  cum  nulla  ita  placeat  ut  eam  omni  a parte  probem, 
quae  ad  fabulam  restituendam  animadvertenda  sint  denuo  quaeram,  Primum  quidem  Diomedem  ab  l 

Euripide  mutata  forma  inductum  esse  Wecldein  recte  coniecisse  supra  dixi,  cum  Philoctetam,  quo  erat 
omnium  Graecorum  odio,  ne  ei  quidem  temperaturum  fuisse  si  agnovisset  manifestum  esset.  Atque  sunt 
quaedam  quibus  probetur  Diomedem  mercatoris  veste  usum  processisse  qua  de  causa,  quae  de  ea  re 
Wecklein  protulit,  repetere  liceat.  Ulixem  profitentem  se  noctu  Graecorum  insidias  clam  effugisse  nave 
parva  Lemnum  venisse  necesse  est.  Cum  vero  id  animo  ageret,  ut  Philoctetam  secum  Troiam  duceret, 
maiore  nave  ei  opus  erat.  Navigandi  autem  occasionem  non  habuisset,  nisi  Diomedem  ad  navem  remanere 
et  in  tempore  adesse  iussisset.  Id  igitur  negotium  Diomedi  datum  erat,  ut  falsis  promissis  Philoctetam 
ad  se  alliceret  et  ad  navem  deduceret  et  deceptum  Troiam  veheret  Quae  cum  ita  essent  Diomedes  mutata 
forma  prodierit  necesse  est,  ne  inimicorum  insidiis  circumveniri  se  Philocteta  ab  initio  sentiret.  Mercatoris  I 

igitur  veste  indutum  eum  productum  esse  probabilissime  Wecklein  coniecit  ex  fragmento  docte  correcto  793: 

uaxagcog  cqziq  evzvyoiv  oixoi  /jivei' 

- iv  ytj  dJo  (poQzog,  xov  jiaXiv  vavzUXezai. 

31  1.  1.  516  ssq. 

32  Euripides  restitutus  I,  353  ssq. 

33  De  Philocteta  Euripidea,  diss.  Erlangen  1862,  11  ssq. 

3*  1.  1.  19. 

35  Sitz.-Ber.  130  ssq.  et  Stoffe  u.  Wirkung  9 ssq. 

38  1.  1.  15  ssq. 

Ilaec  pronuntiantem  Diomedem  in  scenam  prodisse,  cum  ari  insidam  tempestate  delatum  se  esse  diceret 
et  si  incolumis  domum  revertisset  numquam  pericula  navigandi  subiturum  se  esse  voveret.  Ita  occasio 
Philoctetae  falsis  promissis  ad  navem  alliciendi  data  est  neque  dubito  quin  Wecklein  ita  Euripidem 
instituisse  rem  recte  coniecerit.  Apud  Sophoclem  simili  ratione  speculatorem  nautae  veste  indutum  pro- 
duci mirum  esse  non  potest,  cum  tragicos  poetas  posteriores  saepius  ad  priorum  exempla  redisse  eorumque 
bene  inventa  adhibuisse  constet.  Qua  in  parte  fabulae  Diomedes  in  scenam  prodierit  plane  demonstrari 
cum  non  possit,  id  tamen  contendo  Phrygibus  et  Ulixe  apud  Philoctetam  certantibus  eum  in  scena  non 
fuisse,  cum  quattuor  histriones  tragicis  Graecorum  poetis  praesto  non  fuerint.  Aut  priusquam  Troiani 
processerunt  aut  postquam  abierunt  Diomedes  productus  est. 

Aliqua  ratione  Ulixi  contigisse  ut  armis  Philoctetae  potiretur  Dio  cum  certis  verbis  dixerit  mani- 
festum est:  t)v  yctQ  ?)  zajv  <PiXox.zi'/zov  r 6ga>i>  eize  xXoni/v  ure  aQjzayi/v  <hl  Xhyeiv.  Philoctetam  vero 
priusquam  Troianorum  legati  advenirent  armis  privatum  esse,  id  quod  Welcker  et  Pctersen  putaverunt, 
verisimile  non  est,  cum  Troianorum  plurimum  interfuerit  necesse  sit  Philoctetam  cum  armis  Herculis 
secum  Troiam  ducere;  armis  si  privatus  erat,  quid  eo  certamine  verborum  opus  erat?  Accedit  quod 
nonnullarum  urnarum  Etruscarum  imaginibus  caelatis37  Philoctetam  Troianis  praesentibus  arma  manu 
tenere  plane  demonstratur.  Quas  imagines  cum  ad  Sophoclis  Philoctetam  spectare  Brunn  (p.  81)  et  Schlie 
(p.  139)  suspicarentur,  primus  quod  sciam  Ribbeck  ad  Euripidem,  cuius  tragoedia  per  Accium  poetam 
Romanum  operariis  Etruscis  cognita  esset,  pertinere  suo  iure  demonstravit.  Illis  in  imaginibus  Philocteta 
ante  antrum  stans  arcumque  et  sagittas  manu  tenens  videtur;  cum  duobus  iuvenibus,  quorum  alter  pileo 
Phrygio  depictus  est,  colloquitur;  ab  altera  parte  Ulixes  procedit  ut  illum  ne  Troianos  quorum  navis  in 
extrema  imagine  aspicitur  sequatur,  impediat.  Itaque  Troianis  procedentibus  arma  in  manibus  Philoctetae 
fuisse  argumentis  gravissimis  demonstratur.  Neque  vero  probabile  est,  id  quod  Neuniann  coniecit, 
Philoctetam  armis  illum  quidem  privatum  esse,  sed  priusquam  Phryges  procederent  ea  recuperavisse.  Ita 
Sophocles,  qui  Neoptolemum  arma  Philoctetae  reddentem  fecit,  rem  instituit;  Euripidem  eadem  ratione 
usum  esse  nego,  nisi  forte  Ulixem  virum  versutissimum  et  callidissimum  ea  neglegentia  fuisse  putas. 

Id  vero  ad  fabulam  restituendam  multum  valere  puto.  Eum  actum,  quo  Euripides  Troianos  et 
Ulixem  apud  Philoctetam  verbis  certantes  fecit,  in  fine  ipso  fabulae  non  fuisse  intellegitur.  Neque  vero 
minus  probabile  legatos  Troianos  parodo  chori  acta  statim  in  scenam  productos  esse.  Etenim  is  actus, 
quo  summam  suam  dicendi  vim  Euripidem  prae  se  tulisse  manifestum  est,  certo  continuit  eam  partem 
tragoediae,  qua  efficitur  illa  fortunarum  commutatio  quarp  peripetiam  Graeci  vocant.  Quam  peripetiam 
neque  in  primo  neque  in  extremo  fabulae  actu  fuisse  constat.  Itaque  inter  parodum  chori  cumque  actum, 
quo  Troiani  processerunt,  aliani  quandam  partem  tragoediae  interiectam  fuisse  credendum  est;  quae  quidem 
ea  pars  fuerit  iis  quae  nobis  sunt  subsidiis  demonstrari  non  potest;  Actorem  in  ea  productum  esse  veri- 
simile est.  Concedere  igitur  debembs  nos  eam  partem  fabulae  Euripideae,  quae  post  parodum  chori 
acta  est,  restituere  non  posse  neque  nisi,  de  exitu  fabulae  quicquam  proferri  licere. 

Neque  tamen  de  exitu  fabulae  omnia  manifesta  sunt.  Quaeritur  enim  utrum  Ulixes,  cum  apud 
Philoctetam  communem  rem  Graecorum  contra  barbaros  defenderet,  nomen  professus  sit  necne.  Quod 
mihi  quidem  non  probatur;  etenim  si  Philocteta  in  prologo  profitentem  Graecum  se  esse  subinde  sagittis 
se  perfossurum  esse  minatus  est,  nonne  etiam  maiore  ira  eum  inflammari  verisimile  est,  cum  ipsum  Ulixem 
coram  videt?  Imnio  vel  ea  re  Ulixes  eum  induxisse  videtur  ut  Troianos  repudiaret,  quod  ipse  cum 
Atridis  et  Ulixi  inimicissimum  se  esse  professus  esset  tamen  communem  Graecorum  rem  contra  barbaros 
defendit.  Priusquam  vero  quis  esset  pronuntiaret  armis  Philoctetam  privavit. 

Qua  ratione  sagittis  et  arcu  potitus  sit  certis  argumentis  demonstrari  non  potest,  quamquam 
plerique  interpretes  etiam  in  Euripidis  fabula  Philoctetam  morbi  impetu  correptum  esse  cum  ex  fragmento 
792  supra  laudato  tum  ex  imaginibus  quibusdam  urnarum  Etruscarum33  intellegi  putaverunt.  Versum 
illum  non  satis  valere,  cum  apte  prologo  tribueretur,  supra  dixi,  neque  Dionis  verbis  his89:  avzng  ze  ovy 
i/d 'vg  gvyyevio&cu,  ozav  i/  odvvi/  XQogjiioi/  certo  demonstrari  eam  rationem  ab  Euripide  adhibitam  esse 
puto.  Illarum  autem  imaginum  una  tantum  in  parte  (6  et  7)  videmus  Philoctetam  ante  antrum  in  saxo 
sedentem,  cuius  pedem  alterum  fascia  alligatum  Ulixes  manu  tenet,  ut  Diomedes  a tergo  accedens  arcum 
et  pharetram,  quae  lapidi  acclinata  est,  impedito  illi  eripere  possit.  Ea  ratio  magis  ad  drama  satyricum 

37  Brunn,  I relievi  dellc  urne  Etrusche  tav.  69-70,  1-3;  Schlie,  Die  Darstellung  des  troischen  Sagenkreises 
auf  etruskischen  Aschenkisten  139  ssq.;  Ribbeck  1.  1.  396 

38  Brunn  1.  1.  tav.  71-72,  4-7;  Schlie  1.1.  134  ssq.;  Ribbeck  1.  I.  395;  Neumann  1.  1.  15. 

39  or.  59  in  fine. 

ouam  ad  tragoediam  quadrare  videtur  neque  multum  proficit  quod  Wecklein40  scripsit:  Allein  der  Raub 
‘ina  offenbar  nicht  vor  den  Augen  der  Zuschauer  vor  sich,  sondern  wurde  von  dem  aus  der  Orotte 
tretenden  Diomedes  erzahlt.  In  imaginibus  alterius  partis  nr.  1-2  eadem  ratione  Philoctetam  ante  antium 
sedentem  videmus  in  lapide,  cui  arma  acclinata  sunt;  ante  eum  stat  galero  quem  in  capite  habet  et 
barba  et  specie  insignis  Ulixes,  ad  quem  graviter  loquentem  non  solum  aures  sed  etiam  mentem  admovet, 
ut  Diomedes  altera  a parte  accedens  nihil  opinantem  armis  privare  possit.  Utra  earum  imaginum  seiies 
ad  Philoctetam  Euripidis  spectet  cum  certo  demonstrari  non -possit,  neglegendas  eas  esse  censeo  neque 
quicquam  aliud  ex  iis,  quae  nobis  adiumenta  sunt,  intellegi  contendo  nisi  Philoctetam,  priusquam  Ulixes 

nomen  profiteretur,  aliqua  ratione  armis  privatum  esse. 

Quoniam  de  plurimis  fabulae  Euripideae  actibus  nihil  certi  pronuntiari  posse  confirmavi,  tamen 
qui  exitus  tragoediae  fuerit  aliqua  cum  probabilitate  demonstratur.  Prodierunt  in  scenam  legati  Troiam, 
quorum  principem  Paridem  ipsum  fuisse  Hartung  probabiliter  coniecit,  et  Philoctetam  sibi  conciliare 
studuerunt.  Paris  cum  se  ipsum  auctorem  belli  Philoctetaeque  malorum  professus  esset,  eum  oravit  et 
obsecravit  ne  id  sibi  culpae  daret;  venisse  se  a Troianis  missum  ut  scelus  expiaret  et  ab  illo  petere  ut 
Troiam  se  sequeretur;  vaticinium  editum  esse  futurum  non  esse  ut  Troia  caperetur,  nisi  Graeci  illum  cum 
armis  Herculis  arcessivissent;  videret  ne  in  manus  eorum  incideret,  qui  omnis  misericordiae  expeites 
Lemni  illum  reliquissent;  immo  cum  Troianis  se  conciliaret,  ut  et  Graecos  pro  iniuria  accepta  ulcisceretur 
et  cum  honore  Troiae  viveret;  magna  praemia  Phryges  illi  si  obsequeretur  et  urbem  ab  interitu  defenderet 
promittere  ipsumque  urbis  imperium  offerre;  ne  dubitaret  se  sequi  neve  tanta  dona  ultro  oblata  aspernaretur, 
cum  ne  deos  quidem  lucra  facere  pudere  manifestum  esset  (frgm.  794): 

hguq  (Jt  y\bq  xdv  IhotOi  XEQdatvuv  <piXov, 
xbav/Kx^ETcu  db  jtXelGzor  Iv  vaolq  t/oov 
XQVOov  . z i dtjza  xal  oe  xcoXvei  Xafislv 
xsQdoq,  xagdv  ye  xago/ioiovGOcu  0-solq. 

Tantis  pollicitationibus  quin  Philocteta,  quo  erat  odio  cum  Graecorum  tum  Atridaruni  et  Ulixis,  commotus 
sit  ut  Paridem  se  secuturum  esse  promitteret  non  est  quod  dubitemus;  iamque  in  eo  erat  ut  cum  Troia- 
nis ad  navem  descenderet,  cum  Ulixes  veritus  ne  labores  sui  ad  iritum  caderent  intercessit  et  cum  non 
suam  sed  omnium  Graecorum  rem  contra  barbaros  se  agere  profiteretur,  his  verbis  coepit  (frgm.  790  et  /y/). 

vjzeq  ye  uevzot  jiavzoq  ' EXXryvmv  ozgazov 
aloygbv  Gtcojiar,  ftagPdgovq  6'edv  Xtysiv. 

Xti-(o  6'kya),  xdv  / iov  diacpOelgat  doxijq 
Xdyovq  vjtoozaq  avzoq  rjdixrpdvai  . 
uXX’  £§  kuov  yug  Jigdyfiax  avz  eloi / xXvcuv, 
o d’  avzoq  avzov  hn<paviC£zo)  XEyonKiX 

„ ich  will  reden,  obwohl  er  mir  den  Hauptstoff  der  Entgegnung  durch  das  eigene  Gestandnis  semer 
Schuld  vorweg  genommen  hat;  aber  wahrend  der  uber  seine  Person  zu  sprechen  hat,  werde  ich  nur 
Tatsachen  darlegen."  Miratus  sane  est  Philotecta,  quod  is,  qui  paulo  ante  inimicissimum  Graecoium  se 
professus  erat,  Graecorum  rem  contra  barbaros  defendit.  Neque  vero  dubium  est  quin  postremo  Ulixi 
contigerit,  ut  erat  Graecorum  eloquentissimus  et  callidissimus,  ut  Philoctetam  de  Graeci  adversus  Graecos 
officio  admonitum  commoveret  ne  Troianos  sequeretur.  Fortasse  Philocteta,  cum  vaticinium  quo  Graeci 
ad  aram  Chrysae  deae  immolare  iussi  erant  meminisset,  vaticiniis  fidem  nullam  se  habere  his  verbis 

dixit  (frgm.  795):  ( ; , 

zi  6itza  {Xaxoiq  ^ lavzrxolq  EVi]fi£VOi 

oacpojq  biopvvoO-  siderat  za  datiibvojv;  \ 

ov  zcbrde  ■/srgcbvaxzEq  av&gojjiot  Xoyojv. 
oqztq  yag  avyel  {Xewv  smozaGfXat  Jitgt 

ovdtv  zt  /tdXXov  oldsv  i]  jiel&eiv  Xtymv.  ^ qI 

Infecta  igitur  re  Troiani  ^abierunt.  • 

Ulixes  postquam  consilia  Troianorum  vana  reddidit  omnes  nervos  contendit,  ut  Philoctetam  secum 
in  castra  Graecorum  abduceret.  Itaque  chori  stasimo  interposito  Diomedem  mercatoris  veste  indutum 


41  Fragmenti  797’  verba  perperam  tradita  sagacissime  correxit  et  interpretatus  est  Wecklein,  Sitz.  Ber.  131  sq. 

prodisse  puto;  cui  facile  Ulixes  persuasit  consilio  antea  communicato,  ut  se  et  Philoctetam  domum  redu- 
ceret. Priusquam  vero  ad  navem  descenderent  aliqua  ratione  iis  contigit,  ut  armis  Philoctetae  potirentur. 
Tum  Ulixes  cum  odium  illius  iam  non  timeret  novo  consilio  capto  Philoctetae  quis  esset  et  qua  de  causa 
Lemnum  venisset  persona  detracta  aperuit  et  oravit  obsecravitque,  ne  odium  perpetuum  retineret,  sed 
cum  Graecis  in  gratiam  rediret  et  patriam  contra  barbaros  defenderet  (frgm.  799  et  798): 

/vgjiCQ  de  flrrjrbv  xal  rd  Graji  /j/ilr  c<pv, 

OVT.CO  JIQOq/jXU  jlTjde  T)jV  (IQJIjV  C./EIV 

adavarov,  bgzig  GmrpQovclv  cjtiGzazai. 
jiazQlq  xalwq  oiQcxGGovGa  rov  zv/ovz  aci 
itclCo)  xithjiUv,  dvgxvyorOa  d’(iGl)cv?/. 

Denique  Philocteta  cum  gravibus  verbis  Ulixis  commotus  et  choro  adhortante  ne  Graecis  deesset  tum  summa 
cupiditate  pugnandi  inflammatus  et  sperans  fore  ut  morbo  sanato  in  patriam  reverteretur  victus  est  et  cum 
Ulixe  et  Diomede  ad  navem  descendit.  Deum  quendatn  intercedentem  Euripidem  fecisse  verisimile  non 
est,  quin  etiam  Dio  contra  dicere  videtur,  qui  cum  apud  Sophoclem  nisi  Hercule  interveniente  Philoctetam 
commotum  non  esse  diceret  ut  cum  Graecis  animum  reconciliaret,  talem  exitum  fabulae  Euripideae  fuisse 
non  commemoravit.  Sub  finem  fabulae  haec  a Lemniis  dicta  esse  videntur  (frgm.  800): 

rpev,  /jrjjtoz’  cu]v  alio  Jtli/V  ilcolq  tplloq 
rbg  Jtdv  zclovGiv,  xdv  (iQaddvtoGiv,  %q6voi. 

Quoniam  quidquid  potest  probari  de  Euripidis  Philocteta  protuli  fieri  posse,  ut  eius  tragoedia  omni 
a parte  restituatur  nego;  singulorum  quidem  actuum  qui  gradus  et  quasi  processus  actionis  fuerit  aliqua  cum 
probabilitate  efficias,  tamen  in  his  quoque  actibus  multa  inveniuntur,  quae  admodum  dubia  sunt  et  erunt.  Id 
eo  magis  dolemus  quod  Euripidis  Philocteta  summa  Dionis  Chrysostomi  admiratio  excitata  est,  cuius  rhetoris 
declamatione  plane  demonstratur  eam  tragoediam  in  perfectissimis  poetae  fabulis  numerandam  esse. 


De  Accii  Philocteta. 

Tragicorum  poetarum  Romanorum  unus  Accius,  qui  A.  Hostilio  Mancino  A.  Atilio  Serrano 
consulibus  Pisauri  natus  usque  :ul  summam  senectutem  in  summo  apud  Romanos  honore  erat,  Philoctetam 
in  sccnam  produxit.  Quem  argumentum  fabulae  non  ipsum  invenisse,  sed  more  poetarum  scenicormu 
Romanorum  ad  Graecorum  exemplum  quoddam  redisse  cum  inter  omnes  constet,  cuius  exemplum  potis- 
simum secutus  sit  quaeritur.  Qua  de  re  cum  omnes  fere,  qui  fabulis  Aeschyli  et  Euripidis  restituendis 
operam  dederunt,  inquisiverint  maximus  dissensus  est.  Hermann 42  et  Welcker  Accium  in  tragoedia  com- 
ponenda Aeschylum  secutum  esse  putaverunt.  Contra  Hartung  Euripidis  Philoctetam  unum  fontem  Accio 
fuisse  suspicatus  est.  Petersen  poetam  Romanum  et  Aeschylum  et  Sophoclem  et  Euripidem  adhibuisse 
eorumque  tragoedias  contaminavisse  propriaque  inventa  addidisse  demonstrare  conatus  est.  Quocum  ex 
parte  quidem  Ribbeck43  consensit  cum  scripsit:  Dass  er  sicli  Aeschylus  vorzugsweise  angeschlossen  liat, 
hat  nicht  iiberzeugend  bewiesen  werden  konnen.  Von  iiberwiegender  Nachahmung  des  Sophokles  kann 
aucli  bei  fliichtiger  Vergleichung  nicht  die  Rede  sein.  Nachweisen  lasst  sich  am  besten,  wo  er  in  die 
Fusstapfen  des  Euripides  getreten  ist.  Ihm  scheint  er  wirklich  in  der  Gesamtanlage  und  vielfach  aucli 
in  Einzelheiten  gefolgt  zu  sein.  Idem  alio  loco  scripsit:44,  «,  In  Philocteta  quid  ex  quoque  poeta  non 
adsumpserit  Attius  facilius  licet  discernere  quam  aliqua  cum  probabilitate  efficias  quod  potissimum  exemplum 
secutus  sit.“  Accium  potius  Euripidis  tragoediam  imitatum  esse  quam  Aeschylum  Wecklein  et  Neumann 
probaverunt.  Eodem  vero  anno,  quo  Neumanni  dissertatio  typis  expressa  est,  Bloch  46  omnibus  fragmentis 
fabulae  Accianae  collatis  eius  Philoctetam  ex  una  Sophoclis  fabula  latine  versam  esse  summo  studio 
contendit. 

Quae  quaestio  cum  minime  disceptata  esset  neque  unquam  de  ea  consensum  virorum  doctorum 
fore  verisimile  esset,  in  fabulis  Aeschyli  Euripidisque  restituendis  Accii  Philoctetam  neglegendam  esse 
censui  idque  eo  magis  quod  de  ipsa  tragoedia  permulta  incerta  sunt  neque  qui  processus  qui  dicitur 

42  cf.  praef.  ad  Soph.  Phil.  / 

43  1.  1.  377;  cf.  Geschichte  der  rorriischen  Dichtung  I,  179. 

44  Trag.  Rom.  reliqu.  308. 

45  Sopra  il  Filottete  di  Accio  in  Studi  italiani  di  filologia  classica  1893,  I,  97  ssq. 

actionis  fuerit  neque  quibus  personis  Accius  usus  sit  nisi  conteere  non  licet.  Tamen  non  inutile  esse  puto 
denuo  ad  eam  quaestionem,  quae  de  Philocteta  Accii  est,  accedere  et  quae  ex  singulis  fragmentis  conclu- 
dantur tractare.  Servata  sunt  ex  ea  tragoedia  apud  nonnullos  scriptores  fragmenta  XXII  collecta  a Ribbeck, 
quibus  ex  incertis  tragicorum  Romanorum  fragmentis  tria  Hartung  adiecit,  quae  omittenda  censeo. 

In  principio  fabulae  Accianae  hos  versus  fuisse  Appuleius  in  libro  qui  inscribitur  De  deo  So- 
cratis cap.  24  testis  est  (frgm.  1): 

Inclute,  parva  prodite  patria, 
nomine  celebri  claroque  potens 
pectore,  Achivis  classibus  auctor, 
gravis  Dardaniis  gentibus  ultor, 

Laertiade ! 

His  versibus  Ulixem  a comite  quodam  appellari  cum  manifestum  esset  Hermann,  cuius  sententiae 
subscripsit  Welcker,  Minervam  cum  illo  prodisse  Ulixem  de  loci  natura  certiorem  reddentem  et  ad  id 
quod  agendum  esset  adhortautem  coniccit.  Contra  disseruit  Ribbeck  (1.  1.  378)  iure  monens  talibus  verbis 
deam  virum  mortalem  non  apte  alloqui;  verba  igitur  nautis  Ulixis  tribuit,  ex  quibus  chorum  fabulae  com- 
positum fuisse  suspicatus  est.  Neumann  ea  verba  Diomedem,  Bloch  Neoptolemum  una  cum  Ulixe  pro- 
deuntem dixisse  putaverunt.  ...  ,,  ..  .. 

Quaerere  cui  illi  versus  tribuendi  sint  inutile  esse  mihi  videtur,  cum  nulla  sententia  argumentis 
certis  probetur  omniaque  arbitrio  singulorum  interpretum  permissa  sint.  Comparantibus  vero  eos  versus, 
quos  primos  fabulae  Accianae  fuisse  Appuleius  testis  gravis  est  cum  tragicorum  Graecorum  exemplis 
concedendum  est  eodem  principio  fabulae  nulluin  eorum  usum  esse:  apud  Aeschylum  chorum  parodum 
egisse  in  tragoediae  initio  supra  demonstravi,  Euripidem  Ulixem  solum  procedentem  fecisse  ex  Dionis 
oratione  59  intellegitur,  in  prologo  fabulae  Sophocleae  Ulixem  loca,  quibus  Philoctetam  reliquerit,  explorare 
Neoptolemum  iubere  notum  est.  Quod  ad  quaestionem  quae  extat  diiudicandam  plurimum  valere  puto: 
Accium  in  Philocteta  componenda  alio  principio  fabulae  atque  illos  principes  tragicorum  Graecorum 
usum  esse  apparet;  ergo  non  ubique  eius  poetae  Graeci  exemplum  quod  latine  transtulit  eum  secutum 
esse  concedimus,  sed  aut  propria  inventa  addidisse  aut  alius  cuiusdam  tragici  Graeci  exemplum  vertisse, 
de  cuius  tragoedia  nihil  memoriae  traditum  est.  Quis  vero  in  principio  fabulae  Accianae  iis  verbis 

Ulixem  allocutus  sit  demonstrari  nullo  modo  potest. 

Quoniam  hoc  fragmento  Accium  exemplum  Graecum  quod  secutus  est  non  ad  verbum  vertisse 
docemur,  alia  fragmenta  extant  quae  talia  sunt,  ut  non  ad  certum  quempiam  tragicorum  spectare  videantur, 
sed  sive  ex  Aeschylo  sive  ex  Euripide  sive  ex  Sophocle  ea  sumpta  esse  contendere  possis.  Haec  fragmenta 
ad  quaestionem  quae  est  de  fonte  fabulae  Accianae  diiudicandam  nihil  valere  nemo  negabit.  In  us  po- 
nendum est  frgm.  XII: 

e viperino  morsu  venae  viscerum 
veneno  imbutae  taetros  cfuciatus  cient; 

quod  Bloch  cum  versibus  Sophocleis  265  ssq.  comparat.  dypia 

voOoi  xazatpOivovza,  z?/g  avdQoyibijQOV 
jthjy-vz'  iyjdmjg  dyqlm  yaQaytmzi. 

Neque  vere  minus  apte  ii  versus  Acciani  Aeschylo  vel  Euripidi  ascribuntur,  apud  quos  morbi  sui  men- 
tionem fecisse  Philoctetam  manifestum  est.  Similiter  fragmenta  Acciana  IX,  X,  XI: 

reciproca  tendens  nervo  equino  concita 
tela  . . . .; 

. . . pinnigero,  non  armigero  in  corpore 

tela  exercentur  haec  abiecta  gloria;  i 

....  in  tecto  umido 
quod  eiulatu  questu  gemitu  fremitibus 
resonando  mutum  flebiles  voces  refert, 

quibus  miserias  suas  lamentatus  esse  Philocteta  videtur,  ex  cuiusvis  illorum  poetarum  Graecorum  tragoedia 
ab  Accio  assumpta  esse  quispiam  confirmaverit.  Philoctetam  et  apud  Aeschylum  et  Euripidem  et  So- 
phoclem (v.  220  ssq.)  sive  ex  Ulixe  sive  ex  Neoptolemo  quaesivisse  quis  esset  consentaneum  est;  simili 

allocutione  Accium  usum  esse  docemur  frgm.  XIII: 

quis  tu  es  mortalis,  qui  in  deserta  et  tesca  te  adportes  loca? 

Neque  minus  apte  frgm.  XIV  et  XV: 

quod  te  obsecro,  aspernabilem 
ne  haec  taetritudo  mea  me  inculta  faxit; 

contempla  hanc  sedem,  in  qua  ego  novem  hiemes  saxo  stratus  pertuli 
cuilibet  illorum  tragicorum  ascripseris.  Quod  Accius  Philoctetam  vehementissimis  doloribus  corripi  fecit, 
id  quod  ex  fragmento  XIX  intellegitur: 

heu!  qui  salsis  fluctibus  mandet 
me  ex  sublimo  vertice  saxi? 
iamiam  absumor:  conficit  animam 
vis  vulneris,  ulceris  aestus, 

idem  argumentum  et  ab  Aeschylo  et  a Sophocle  et  fortasse  ab  Euripide  adhibitum  esse  repperit.  Haec 
igitur  fragmenta  omnia  ad  eam  quaestionem,  quae  est  de  Accii  poetae  fonte,  diiudicandam  nihil  valent, 
quippe  quae  probabilitate  non  minore  Aeschylo  quam  Euripidi  aut  Sophocli  vindices. 

At  fragmenta  quaedam  sunt,  quae  ad  unius  tragici  Graeci  exemplum  spectare  verisimile  est.  Ea 
verba,  quibus  loca  insulae  Lemni  describuntur  et  sacra  historia  celebratur,  cum  iis  neque  Euripidis  neque 
Sophoclis  in  fabulis  locus  idoneus  esset  neque  Accium  ipsum  eam  Lemni  descriptionem  invenisse  pro- 
baretur, ex  Aeschyli  Philocteta  a poeta  Romano  assuriipta  esse  supra  commemorari.  Tales  excursiones, 
v quae  ad  geographiam  pertinent,  saepius  in  fabulis  Aeschyleis  reperiri  satis  notum  est.  Quod  eos  versus 
fragmenti  II  anapaesticos  aptissime  choro  Lemniorum  parodum  agenti  attribui  supra  proposui,  inde  minime 
coniecerirn  eodem  modo  apud  Accium  a Lemniis  ea  verba  pronuntiata  esse.  Nam  praeterquam  quod  de 
choro  fabulae  Accianae  nihil  traditum  est,  Bloch  Lemnios  sacram  patriae  historiam  enarrantes  vocabulis 
illis  „dicitur,  dictus,  cluet"  apte  uti  suo  iure  negavit.  Utrum  vero  iis  versibus  comites  suos  de  insulae 
locis  Neptolemum  certiores  fecisse  Bloch  recte  coniecerit  an  Ulixes,  id  quod  Ribbeck  probavit,  terrarum 
omnium  cum  peritissimus  esset  Diomedi  comiti  insulae  regiones  descripserit  et  mythos  enarraverit  discerni 
non  potest.  Eam  insulae  descriptionem  ex  Aeschyli  fabula  ab  Accio  assumptam  esse  cum  clare  et  evidenter 
ostendatur,  tamen  quem  eos  versus  pronuntiantem  poeta  Romanus  fecerit  minime  constat.  Ad  Aeschylum 
haud  scio  an  spectet  etiam  .fragmentum  XVI: 

heu  Mulciber 

arma  ignavo  es  invicta  fabricatus  manu, 

quibus  verbis  Philoctetam,  cum  Ulixes  de  rebus  ad  Troiam  gestis  verba  faceret,  questum  esse  probatur, 
quod  arma  Achillis  a Vulcano  facta  a Graecis  Ulixi  addicta  essent. 

Summa  controversia  est  de  fragmento  V: 

configit  tardus  celeris,  stans  volatilis; 
pro  veste  pinnis  membra  textis  contegit. 

His  verbis  quo  victu  et  vestitu  Philoctetes  uteretur  Ulixem  a Minerva  certiorem  factum  esse  Hermaiin  et 
Welcker  cum  putarent,  Bloch  versibus  Sophocleis  164  ssq.  collatis  comites  suos  de  Philocteta  Neoptolemum 
docuisse  suspicatus  est;  Ribbeck,  cuius  sententiae  Neumann  subscripsit,  Ulixem  priusquam  cum  Philocteta 
conveniret  ab  indigena  quodam  quaesivisse  affirmavit  quae  eius  vitae  consuetudo  esset.  Cum  neque  deum 
quendain  in  fabulae  Accianae  principio  processissse  neque  a quo  Neoptolemus  de  Philoctetae  vitae  con- 
dicionibus eruditus  sit  intellegatur  neque  apte  ea  verba  cum  Sophoclis  versibus  comparentur,  ea  quam 
Ribbeck  proposuit  interpretatio  proxima  vero  esse  videtur.  Neque  enim  de  Philocteta  adeo  expresse  dicere 
potuit  nisi  is,  qui  consuetudine  adhibita  qua  ille  ratione  vitam  degeret  pernoverat.  Quin  is  Actor  ille 
Lemnius  ab  Euripide  inventus  fuerit  non  est  quod  dubitemus.  Quod  pro  Actore,  quem  Hyginus  fab.  102 
regem  Lemniorum  nominat,  eius  pastorem  nomine  Iphimachum  ab  Accio  inductum  esse  Ribbeck  putavit, 
ea  nominum  varietas  nullius  momenti  est.  Id  sane  intellegitur  Ulixem,  priusquam  cum  Philocteta  ipso 
conveniret,  a Lemnio  quodem  de  eius  consuetudine  vivendi  certiorem  factum  esse  neque  quicquain  obstat 
quominus  illi  colloquio  fragmenta  aliquot  attribuamus;  quorum  III: 

ubit  habet?  urbe  agrone? 

aptissime  Ulixi  datur.  Lemnium  antro  monstrato  Ulixem,  qui  se  suaque  consilia  ei  aperuerat,  praemonuisse 
verisimile  est  ne  Philoctetae  summo  odio  inflammato  appropinquaret,  quo  spectant  frgm.  IV  et  VII: 

quem  neque  tueri  contra  neque  fari  queas; 

cui  potestas  si  detur,  tua 

cupienter  malis  membra  discerpat  suis. 

Ulixem  vero  cum  quantum  Philoctetae  odium  contra  se  esset  intellexisset  haec  respondisse  (frgm.  VI): 

contra  est  eundum  cautim  et  captandum  mihi. 

Ea  interpretatio  si  recta  est,  ab  Accio  unam  ex  personis  fabulae  Euripideae  adhibitam  esse  cognoscitur; 
at  tamen  poeta  Romanus  alium  ordinem  rerum  instituit  atque  Euripides.  Hic  in  prima  parte  tragoediae 
Philoctetam  cum  Ulixe  convenientem  fecit,  ille  priusquam  antagonistae  ipsi  congrederentur  Ulixem  ab 
indigena  quodam  de  Philoctetae  victu  et  mente  instrui  fecit. 

Num  Accius,  cum  sive  Actore  sive  Iphimacho  personis  usus  sit,  etiam  ceteras  fabulae  Euripideae 
personas  exhibuerit  certis  argumentis  non  demonstratur,  quamquam  etiam  apud  eum  legatos  Phrygios 
inductos  esse  verisimile  est.  Phryges  in  scenam  prodisse  cum  Ribbeckio  et  Neumanno  haud  coniccerim 
ex  fragmentis  XVII  et  XVI 1 1 : 

ipsam  Frygiani  mitiorem  esse  aio  immani  Graecia. 

Pari  dyspari,  dispar  si  esses  tibi,  ego  nunc  non  essem  miser.40 
lure  enim  Bloch  monuit  Philoctetam  querentem,  quod  a Graecis  Lemni  expositus  esset,  Phryges  barbaros 
tantam  iniuriam  in  ipsum  quantam  Graecos  commissuros  fuisse  iis  verbis  usum  negavisse.  Eam  vero  fidem 
Blochio  non  habeo  ut  fragmenti  XV11I  verba  imitationem  manifestam47  versus  Sophocleae  tragoediae  1426 

flaQi.v  f, itv , og  T(uvdJ  alno g xaxojv  tcpv 

esse  concedam.  Ut  Accium  legatis  Troianorum  usum  exemplum  Euripidis  secutum  esse  probarem,  com- 
motus non  sum  nisi  illarum  urnarum  Etruscarum  imaginibus  caelatis;  etenim  cum  artifices  Etruscos 
imaginum  argumenta  ex  aliqua  tragoedia  sumpsisse  appareat,  iis  non  Euripidis  ipsius  fabulam,  sed  Accii 
Philoctetam  exemplo  fuisse  verisimile  est,  quorum  uterque  Phrygios  legatos  prodeuntes  fecit. 

Quodsi  et  Actorem  et  legatos  Troianos  ab  Euripide  inventos  ab  Accio  exhibitos  esse  arbitrari  nobis 
licet,  num  etiam  Diomedem  comitem  Ulixi  Euripidis  exemplum  secutus  Accius  dederit  in  medio  relinquendum 
est,  cuius  rei  argumenta  certa  nusquam  extant.  Neque  quis  chorus  fabulae  Accianae  fuerit  apparet  neque 
quo  modo  ad  finem  perducta  sit  fabula  constat.  Sub  finem  fabulae  cum  ad  navem  Graecos  Philoctetam 
secutum  esse  ex  fragmento  XXI  intellegatur: 

agite  ac  vulnus  ne  succusset  gradus  caute  ingredimini, 
utrum  ille  verbis  gravibus  Ulixis  commotus  sit,  ut  cum  Graecis  in  gratiam  rediret,  an  deus  intercedens 
eum  ira  dimissa  Troiam  proficisci  iusserit  ignoramus.  Primo  quidem  ne  cum  Ulixe  animum  conciliaret 
recusavisse  videtur,  id  quod  concluseris  ex  fragmento  XX : 

sub  axe  posita  ad  stellas  septem,  unde  horrifer 
aquilonis  stridor  gelidas  molitur  nives. 

Quae  cum  diceret  pronuntiavit  malle  se  in  extrema  orbis  terrarum  parte  vivere  quam  in  castra  Graecorum 
redire.  Herculem  intercessisse,  id  quod  Ribbeck  suspicatus  est,  pro  certo  affirmavit  Bloch,  cum  fragmen- 
tum XVII  incertarum  Accii  fabularum  arcessitum : 

Ego  cui  in  monte  Oetaeo  inlatae  lampades 

fuere,  perveni  in  domum  aeterni  patris  x 

cum  versibus  Sophocleis  1418  ssq.  conferret: 

xal  jiQona  niv  Goi  rdg  tjiag  XMgo>  xvyag 
ooovg  jiovt/dag  xal  dcE^eXOcbi’  xdvovg 
u&dvaxov  ayen/v  toyov,  c bg  jtaQeod-  ’ oquv . 

Tamen  certa  opinionis  argumenta  non  protulit. 

Quae  cum  ita  sint,  concedendum  nobis  est  fieri  non  posse,  ut  cuius  poetae  tragici  Graeci  exemplum 
Accius  secutus  sit  demonstremus.  Singula  illa  quidem  fragmenta  fabulae  Accianae  ad  unum  alterumve 
illorum  spectare  aliqua  cum  probabilitate  conicere  possumus,  sed  tamen  plurima  fragmenta  passi m servata  viliora 
sunt  quam  ut  argumenta  satis  valida  ex  iis  ducere  liceat.  Accium  ad  fabulam  unius  ex  principibus  tragicis 
Graecis  praecipue  se  adiunxisse  cum  nullo  modo  probetur,  quid  ex  quoque  eorum  in  Philocteta  non  as- 
sumpserit facilius  licet  discernere  quam  aliqua  cum  probabilitate  efficere  quod  potissimum  exemplum  secutus 
sit.  Utrum  vero  Accius  ipse  Philoctetaeas  fabulas  contaminaverit  an  a Graeco  quodam  poeta  contaminatas 
reppererit,  id  quod  probabilius  est,  cum  poetae  Romani  negotium  contaminandi  non  saepe  subisse  videantur, 
in  medio  relinquendum  est.  Neque  Aeschylum  neque  Euripidem  neque  Sophoclem  unicum  eius  fontem 
fuisse  cum  constet,  Accianam  Philoctetam  in  illorum  fabulis  restituendis  adhibendam  esse  nego.  Ipsam  Accii 
tragoediam  restituere  mihi  in  animo  non  est;  quae  de  ea  proferri  possunt,  ea  Neumann  (1. 1.  33  ssq.)  protulit. 

46  Hanc  lectionem  versus  perperam  traditi  probavit  Ribbeck,  Rom.  Trag.  393. 

47  1.  1.  100:  imitazione  manifesta  d'un  verso  sofocleo,  sebbene  esistente  in  un  altra  parte  dei  drama. 

